El Club de Gimnàstica Rítmica d' Alcàsser Obté Bons Resultats en el Trofeu Federació Provincial
dt., 07/06/2022 - 22:05

El club de gimnàstica rítmica d'Alcàsser va tornar a triomfar en el Trofeu Federació provincial, que es disputava diumenge passat a la localitat de Cullera. Així, les nostres gimnastes locals van obtenir molt bons resultats en la competició. I és que Llum Chirivella Aguilar, al costat de la seua companya Lucía del club Sedaví, es van proclamar campiones en la categoria Aleví Equip Federació Bàsic.

Així mateix, Alba Costa Ballester va aconseguir el tercer lloc en la categoria prebenjamina Federació Bàsic. Ambdues passaran directament al campionat autonòmic, que se celebrarà els pròxims caps de setmana a Xàtiva.

L'alcaldessa d'Alcàsser, Eva Zamora, ha volgut fer un esment especial al club de gimnàstica rítmica d'Alcàsser «pel seu treball i dedicació», i ha donat «l'enhorabona a totes les gimnastes i equip tècnic pels magnífics resultats».